Museu de Zaragoza

O Museu de Zaragoza (en castellano y oficialment: Museo de Zaragoza) ye o museu mas antigo d'a capital aragonesa. Tien coleccions arqueolochicas, de Bellas Artes, etnolochicas, de ceramica y d'Arte Oriental. A suya seu prencipal (an que son as seccions d'arqueolochia y bellas artes) se troba en un edificio neorrenacentista d'a plaza d'os Seches devantau con motivo d'a Exposición Hispano-Francesa de 1908 por os arquitectos Ricardo Magdalena y Julio Bravo. As atras siedes d'o museu son a Casa Pirenaica y a Casa d'Albarracín d'o Parque Gran José Antonio Labordeta d'a ciudat, as quals reproducen modelos tipicos de l'arquitectura popular d'istas zonas, que estioron construyitas por Alejandro Allanegui en 1956 y as quals auespan as seccions d'etnolochía y ceramica respectivament. Unatra sección aculle os trobos d'o chacimiento arqueolochico de Colonia Celsa y se troba situau en un edificio d'arquitectura funcional de Viliella d'Ebro. Vinclos externos (es) Pachina web oficial d'o Museu de Zaragoza.